Η **Εσωτερική Μακεδονική Επαναστατική Οργάνωση - Δημοκρατικό Κόμμα για τη Μακεδονική Εθνική Ενότητα** (σλαβομακεδονικά: Внатрешна македонска револуционерна организација – Демократска партија за македонско национално единство‎‎, ВМРО-ДПМНЕ) είναι συντηρητικό και εθνικιστικό πολιτικό κόμμα στην Βόρεια Μακεδονία.

Την περίοδο των εκλογών του 1990 υιοθέτησε ένα αλυτρωτικό πρόγραμμα με σκοπό την «ένωση» σε ένα κράτος της περιοχής της Μακεδονίας. Ιδρύθηκε το 1990 για να προωθήσει «την πνευματική, οικονομική και εθνική ενότητα του διχασμένου μακεδονικού λαού και να δημιουργήσει ένα κράτος στα μελλοντικά ενωμένα Βαλκάνια και την ενωμένη Ευρώπη». Στις βουλευτικές εκλογές το VMRO-DMPNE κέρδισε τη σχετική πλειοψηφία των εδρών, αλλά προέκυψε κυβέρνηση συνεργασίας του πρώην κομμουνιστικού και των αλβανικών κομμάτων. Ο πρόεδρος του κόμματος, Άντε Ποπόφσκι, έκανε δημόσιες δηλώσεις ότι πρέπει να απελευθερωθεί η Μακεδονία που βρίσκεται «υπό ξένη κατοχή».

Η κυβέρνηση που σχημάτισε αργότερα το VMRO-DPMNE εγκατέλειψε τις παλαιότερες αλυτρωτικές διεκδικήσεις στην ελληνική Μακεδονία. Πρόεδρος του κόμματος από το 2003 έως το 2017 ήταν ο Νίκολα Γκρούεφσκι, που ήταν και πρωθυπουργός της χώρας από το 2006 ως το 2016. Ο Γκρούεφσκι παραιτήθηκε από την αρχηγία μετά τη σημαντική ήττα του κόμματος στις δημοτικές εκλογές του Οκτωβρίου του 2016. Στις 23 Δεκεμβρίου 2017 πραγματοποιήθηκε έκτακτο συνέδριο του κόμματος, στο οποίο υπήρξε μία υποψηφιότητα για την προεδρία, του 40χρονου Χρίστιαν Μίτσκοσκι, που εξελέγη πρόεδρος με 376 ψήφους.

Υπόβαθρο
--------

Το πρώτο τμήμα του αρκτικόλεξου «ΕΜΕΟ» (ВМРО) που αποτελεί το όνομα του κόμματος προέρχεται από την Εσωτερική Μακεδονική Επαναστατική Οργάνωση, ένα επαναστατικό κίνημα που σχηματίστηκε το 1893. Μετά από διάφορους μετασχηματισμούς, η αρχική οργάνωση διαλύθηκε το 1934 στα κεντρικά της γραφεία στη Βουλγαρία, ενώ εκείνη την εποχή το έδαφος της σημερινής Βόρειας Μακεδονίας ήταν μέρος του Βασιλείου της Γιουγκοσλαβίας. Το κόμμα διεκδικεί ιδεολογική καταγωγή από την παλιά ΕΜΕΟ.

Παραπομπές
----------

1. ↑  «Parties and Elections in Europe». *www.parties-and-elections.eu*. Ανακτήθηκε στις 14 Απριλίου 2024.
2. ↑  Hugh Poulton (2000). *Who Are the North Macedonians? (2nd edition)*. Indiana University Press. σελ. 217. ISBN 978-0253213594. 

	* European Centre for Minority Issues Staff (2002–2003). *European Yearbook of Minority Issues: 2002-2003*. Martinus Nijhoff Publishers. σελ. 233. ISBN 9004138390.
	* Corina Dobos· Marius Stan (2010). *Politics of Memory in Post-Communist Europe (History of Communism in Europe)*. Zeta Books. σελ. 197. ISBN 978-9731997858.
3. ↑  Fluri, Philipp, επιμ. (2005). *The evolution of civil-military relations in South East Europe: continuing democratic reform and adapting to the needs of fighting terrorism* (1st ed έκδοση). Heidelberg ; New York, NY: Physica-Verlag, a Springer Company. σελ. 170. ISBN 978-3-7908-1572-6. CS1 maint: Extra text (link)
4. 1 2  Roudometof, Victor (2002). *Collective Memory, National Identity, and Ethnic Conflict: Greece, Bulgaria, and the Macedonia Question*. Λονδίνο/Γουέστπορτ, Κονέκτικατ: Praeger. σελίδες 64.
5. ↑  «Διεθνή - Το πανόραμα των κομμάτων της Βόρειας Μακεδονίας». *Ριζοσπάστης*. 1-11-1998.. Ανακτήθηκε στις 05-01-2016.
6. ↑  Thammy Evans, Philip Briggs (2019). *North Macedonia : the Bradt travel guide* (6η έκδοση). Τσέσαμ: Bradt Travel Guides. σελίδες 34.
7. ↑  «Ο Μίτσκοσκι νέος αρχηγός του VMRO-DPMNE μετά την παραίτηση Γκρούεφσκι». *Η Καθημερινή*. 23-12-2017.. Ανακτήθηκε στις 25-12-2017.
8. ↑  Alan John Day· Roger East· Richard Thomas (2002). *A Political and Economic Dictionary of Eastern Europe: Alan J. Day, Roger East and Richard Thomas [ed.]*. Routledge. σελ. 275. ISBN 978-1-85743-063-9.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εσωτερική Μακεδονική Επαναστατική Οργάνωση - Δημοκρατικό Κόμμα για τη Μακεδονική Εθνική Ενότητα** |

* Επίσημος ιστότοπος

  


|  |  |
| --- | --- |
| 

|  |
| --- |
| * Πύλη:Βόρεια Μακεδονία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 135020161
* LCCN: n93088027

 |

 |